CELEX: 22018D1525
Language: lt
Date: 1538092800000
Title: 2018 m. rugsėjo 28 d. AKR ir ES ambasadorių komiteto sprendimas Nr. 1/2018, kuriuo patvirtinama, kad Bendradarbiavimo žemės ūkio ir kaimo srityse techninio centro (CTA) direktorius įvykdė 2001, 2002 ir 2003 finansinių metų Centro biudžetą [2018/1525]

12.10.2018   
               
               
                  LT
               
               
                  Europos Sąjungos oficialusis leidinys
               
               
                  L 256/117
               
            
         AKR IR ES AMBASADORIŲ KOMITETO SPRENDIMAS Nr. 1/2018
         2018 m. rugsėjo 28 d.
         kuriuo patvirtinama, kad Bendradarbiavimo žemės ūkio ir kaimo srityse techninio centro (CTA) direktorius įvykdė 2001, 2002 ir 2003 finansinių metų Centro biudžetą [2018/1525]
         AKR IR ES AMBASADORIŲ KOMITETAS,
         atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), ypač į jo III priedo 3 straipsnio 4 dalį,
         atsižvelgdamas į 2000 m. liepos 27 d. AKR ir EB ministrų tarybos sprendimą Nr. 1/2000 dėl pereinamojo laikotarpio priemonių, galiojančių nuo 2000 m. rugpjūčio 2 d. iki AKR ir EB partnerystės susitarimo įsigaliojimo (2),
         atsižvelgdamas į Bendradarbiavimo žemės ūkio ir kaimo srityse techninio centro 2001, 2002 ir 2003 finansinių metų balansus, patvirtintus atitinkamai 2001 m. gruodžio 31 d., 2002 m. gruodžio 31 d. ir 2003 m. gruodžio 31 d.,
         atsižvelgdamas į auditorių išvadas dėl Centro 2001, 2002 ir 2003 finansinių metų sąskaitų,
         susipažinęs su Centro direktoriaus pateiktais atsakymais į auditorių pastabas,
         kadangi:
         
                     (1)
                  
                  
                     Centro pajamas 2001, 2002 ir 2003 finansiniais metais iš esmės sudarė įnašai iš Europos plėtros fondo, kurie atitinkamai siekė 13 151 076 EUR, 15 906 102 EUR ir 14 880 000 EUR;
                  
               
                     (2)
                  
                  
                     2001, 2002 ir 2003 finansiniais metais direktorius Centro biudžetą iš esmės vykdė taip, kad turėtų būti patvirtinta, jog tų metų biudžetus jis įvykdė,
                  
               NUSPRENDĖ:
         
            Vienintelis straipsnis
            Komitetas, remdamasis auditorių išvadomis ir atitinkamų finansinių metų balansais, patvirtina, kad Bendradarbiavimo žemės ūkio ir kaimo srityse techninio centro direktorius įvykdė 2001, 2002 ir 2003 finansinių metų Centro biudžetus.
         
         
            Priimta Briuselyje 2018 m. rugsėjo 28 d.
            
               
                  AKR ir ES ambasadorių komiteto vardu
               
               
                  Pirmininkė
               
               Ammo Aziza BAROUD
            
         
         
            (1)  OL L 317, 2000 12 15, p. 3.
         
            (2)  OL L 195, 2000 8 1, p. 46.